כדי להבין טוב יותר  איך בוחרים לחצן מצוקה, ניתן לפנות לחברות סיעוד המספקות שירות זה.
מי שזכאי לקצבת סיעוד יכול לקבל שירותי לחצן מצוקה שיותקנו בביתו תמורת רבע שעה משעות הסיעוד הניתנות לו בשבוע, ללא עלות נוספת.
יש לפנות לשם לכך לעובד הסוציאלי בביטוח לאומי, האחראי לקצבת הסיעוד. את השירות יספקו חברות שהוכרו על ידי ביטוח לאומי, כמו חברת נטלי.
אלמנות והורים שכולים המוכרים על ידי משרד הביטחון יכולים לקבל שירות זה ללא תשלום ועליהם לפנות לשם כך לעו"ס המטפל במשרד הביטחון.
כמו כן ישנם אירגוני סיוע המספקים שירות זה בהתנדבות כמו 'יד שרה', אך במקרה זה חשוב לדעת שהמוקד מאויש על ידי מתנדבים הנתמכים באנשי מקצוע ולא באנשי מקצוע עצמם.